open-index/open-wikipedia-markdown huggingface dataset:
Γουλιέλμος Μάρσαλ, 1ος βαρόνος Μάρσαλ

Ο **Γουλιέλμος Μάρσαλ**, 1ος βαρόνος Μάρσαλ, αγγλ.: *William Marshal, 1st baron Marshal* (24 Σεπτεμβρίου 1277  - 24 Ιουνίου 1314), ήταν ένας ανήλικος Άγγλος ευγενής, που κατείχε τη θέση τού στρατάρχη τής Ιρλανδίας. Ήταν μέλος τής Οικογένειας Μάρσαλ μέσω ενός κλάδου. 

Ήταν γιος τού Ιωάννη Ε΄ Μάρσαλ, γιου τού Γουλιέλμου (μικρανιψιού τού Γουλιέλμου μαρεσάλη τής Αγγλίας). Όταν ο πατέρας του απεβίωσε το 1282, ήταν μόλις 5 ετών, και το 1283 ο Ιωάννης ντε Μπόουιν 2ος κόμης τού Χέρεφορντ πλήρωσε 2.500 μάρκα για την κηδεμονία του. Το 1308 ο Γουλιέλμος έφερε τα σπιρούνια στη στέψη τού Εδουάρδου Β΄ τής Αγγλίας. Το 1309 κλήθηκε στο Κοινοβούλιο ως βαρόνος. Όταν απεβίωσε ο Ρογήρος Μπίγκοντ, ο τελευταίος κόμης τού Νόρφολκ, η θέση τού στρατάρχη τής Αγγλίας έμεινε κενή, και ο Γουλιέλμος διεκδίκησε ανεπιτυχώς το αξίωμα λόγω κληρονομικού δικαιώματος, εναντίον τού Νικολάου ντε Σέγκραβ. Η διαμάχη ήταν τόσο σφοδρή, που στις 20 Ιουλίου 1311 απαγορεύτηκε τόσο στον Γουλιέλμο, όσο και στον Νικόλαο να παραστούν στο Κοινοβούλιο οπλισμένοι.  

Ο Γουλιέλμος συμμετείχε στον Α΄ Πόλεμο της Σκωτίας για την Ανεξαρτησία, και σκοτώθηκε στη Μάχη τού Μπάνοκμπερν στις 24 Ιουνίου 1314. 

## Οικογένεια
Είναι γνωστό ότι ο Γουλιέλμος είχε τα ακόλουθα τέκνα:
* Ιωάννης (ΣΤ΄), 2ος βαρόνος Μάρσαλ.  
* Χάγουιζ, παντρεύτηκε τον Ροβέρτο ντε Μόρλεϋ.  
* Ντενίζ.. 

Τα παιδιά του Γουλιέλμου ήταν τα τελευταία γνωστά μέλη της οικογένειας Μάρσαλ.

## Αναφορές

Κατηγορία:Οικογένεια Μάρσαλ
Πιερ Παπαδιαμάντης

Ο **Πιερ Παπαδιαμάντης** (, 31 Ιανουαρίου 1937 – 22 Μαρτίου 2022), περισσότερο γνωστός υπό το καλλιτεχνικό ψευδώνυμό του ως **Diamandis**, ήταν Γάλλος τραγουδοποιός και πιανίστας ελληνικής καταγωγής. 

## Βιογραφία
Ο Παπαδιαμάντης γεννήθηκε και μεγάλωσε στο Νοζάν-συρ-Μαρν και άρχισε να παίζει πιάνο σε ηλικία 5 ετών.  Το 1964, ξεκίνησε τη μακρά συνεργασία του με τον Εντί Μιτσέλ, αρχικά ως πιανίστας στο γκρουπ του και ξεκινώντας από το "J'ai oublié de l'oublier" (1966) ως ο κύριος συνθέτης των τραγουδιών του.   Συνεργάστηκε με τον Μιτσέλ περισσότερα από 50 χρόνια και συνέθεσε πάνω από 200 τραγούδια του ρεπερτορίου του.  Άλλες αξιοσημείωτες συνεργασίες του έγιναν με τους Ρέι Τσαρλς, Σελίν Ντιόν, Γκρέις Τζόουνς, Τζόνι Χαλιντέι και Φρανσουάζ Αρντί.  

Ο Παπαδιαμάντης απεβίωσε στις 22 Μαρτίου 2022, σε ηλικία 85 ετών.

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι ελληνικής καταγωγής
Κατηγορία:Γάλλοι συνθέτες μουσικής ταινιών
Κατηγορία:Γάλλοι τραγουδοποιοί
Γεώργιος Χέιστινγκς, 4ος κόμης του Χάντινγκτον

Ο **Γεώργιος Χέιστινγκς**, 4ος κόμης τού Χάντινγκτον, αγγλ.: *George Hastings, 4th Earl of Huntingdon* (1540 – 30 Δεκεμβρίου 1604) ήταν Άγγλος ευγενής.

Ήταν γιος τού Φραγκίσκου Χέιστινγκς 2ου κόμη τού Χάντινγκτον, και τής Αικατερίνης Πολ, κόρης τού Ερρίκου Πολ 1ου βαρόνου Μόνταγκιου και τής Ιωάννας Νέβιλ. Ήταν νεότερος αδελφός τού Ερρίκου Χέιστινγκς 3ου κόμη τού Χάντινγκτον, και μεγαλύτερος αδελφός του Φραγκίσκου Χέιστινγκς. Διαδέχθηκε τον Ερρίκο ως 4ος κόμης.

Διετέλεσε υψηλός σερίφης τού Λέστερσιρ το 1571 και ιππότης του σάιρ (μέλος του Κοινοβουλίου) για το Ντέρμπυσιρ το 1562 και το Λέστερσιρ το 1584–1587. Χρίστηκε ιππότης το 1565.  Έζησε με τη σύζυγό του στο Γκόπσαλ, και στη συνέχεια στο Λάφμπορω, και τα δύο στο Λέστερσιρ.

Φιλοξένησε την Άννα τής Δανίας (σύζυγο τού Ιακώβου Α΄ τής Αγγλίας) και τα δύο πρώτα παιδιά της, τον Ερρίκο Φρειδερίκο πρίγκιπα τής Ουαλίας και την Ελισάβετ Στιούαρτ, στο Άσμπυ-ντε-λα-Ζους στις 22 Ιουνίου 1603. Ο Χάντινγκτον ανυπομονούσε για την επίσκεψη τής βασίλισσας, και κάλεσε τον οικονόμο τού κόμη τού Σρούσμπερυ, Ριχάρδο Μπέινμπριγκ και άλλους να υποστηρίξουν την άποψή του, ότι η βασιλική ομάδα έπρεπε να έρθει στο Κάστρο Άσμπυ από το Γουόλατον Χολ. 

Τον διαδέχθηκε ο εγγονός του Ερρίκος Χάστινγκς 5ος κόμης τού Χάντινγκτον.

Απεβίωσε το 1604.

## Οικογένεια
Ο Γεώργιος νυμφεύτηκε τη Δωροθέα Πορτ, κόρη και συγκληρονόμο τού σερ Ιωάννη Πορτ τού Έτγουολ, στο Ντέρμπισιρ.  Απέκτησαν πέντε παιδιά:
* Φραγκίσκος, βαρόνος Χέιστινγκς (1560–1595), πατέρας του Ερρίκου Χέιστινγκς 5ου κόμη τού Χάντινγκτον.
* Ερρίκος (1562 – 5 Οκτωβρίου 1650).
* σερ Εδουάρδος.
* Αικατερίνη, παντρεύτηκε (1) τον σερ Γουόλτερ Τσέτγουιντ και (2) τον σερ Εδουάρδο Άντον. Ο 2ος σύζυγός της ήταν γιος τού Εδουάρδου Άντον και τής Άννας Σέιμουρ. Η Άννα ήταν κόρη τού Εδουάρδου Σέιμουρ 1ου δούκα τού Σόμερσετ, και τής Άννας Στάνχοουπ.
* Δωροθέα, ήταν κουμπάρα στην αυλή. Παντρεύτηκε (1) έναν Σκώτο αυλικό, τον Ιάκωβο Στιούαρτ, γιο τού Γουόλτερ Στιούαρτ τού Μπλάντυρ.  Ο δεύτερος σύζυγός της ήταν (2) ο Ροβέρτος Ντίλον 2ος κόμης τού Ρόσκομον.

## Πρόγονοι

## Αναφορές
* Ιστορία του Κοινοβουλίου ΧΑΣΤΙΝΓΚΣ, Σερ Τζορτζ (περ. 1540–1604) από το Έτγουολ, το Ντέρμπις, το Γκόπσαλ, το Λάικς και το Λάφμπορο, Λάικς
* Leigh Rayment's Peerage Pages

## Παραπομπές

Κατηγορία:Οικογένεια Χέιστινγκς
Ερρίκος Χέιστινγκς, 3ος κόμης του Χάντινγκτον

μικρογραφία|200εσ|Οικόσημο τού 3ου κόμη τού Χάντινγκτον, όπως εκτίθεται στη θέση του ως Ιππότη τής Περικνημίδος, στο παρεκκλήσιο τού Σαιντ τζορτζ. Αποτελείται από 29 θυρεούς: 1  Χέιστινγκς, 2.Χέρλε, 3.ΦιτςΤζον, 4.Χέτεσμπερυ, 5.Πέβερελ, 6.Μποτρώ, 7.Μόεις, 8.Κόρνγουαλ, 9.Κάμπχαμ, 10.Κουρτεναί, 11.Χάσεϋ, 12.Μποτρώ, 13.Μολύνς, 14.Μολεΰν, 15.Σαιν Λο, 16.Πέρσυ, 17.Πόγκεϋς, 18.Μώντιτ, 19.Πολ, 20.Λάιονελ τής Αμβέρσας, 21.Νέβιλ, 22.Μπωσάμπ, 23.Νιούμπουργκ, 24.Μόντακιουτ, 25.Χόλλαντ, 26.Μόνθερμερ, 27.Γουέικ, 28.Κλερ, 29.Ντεσπένσερ.

Ο **Ερρίκος Χέιστινγκς**, 3ος κόμης τού Χάντινγκτον, αγγλ.: *Henry Hastings, 3rd Earl of Huntingdon* (π. 1535 14 Δεκεμβρίου 1595) ήταν Άγγλος Πουριτανός ευγενής. Εκπαιδευμένος δίπλα στον μελλοντικό Εδουάρδο ΣΤ΄, φυλακίστηκε για λίγο από τη Μαρία Α΄, και αργότερα θεωρήθηκε από ορισμένους ως πιθανός διάδοχος τής Ελισάβετ Α΄. Αντιτάχθηκε σθεναρά στο σχέδιο γάμου τής Μαρίας Α΄ τής Σκωτίας, με τον δούκα τού Νόρφολκ, και η Ελισάβετ τού ανέθεσε να διασφαλίσει ότι η βασίλισσα τής Σκωτίας δεν θα διαφύγει κατά τη στιγμή τής απειλούμενης εξέγερσης το 1569. Διετέλεσε πρόεδρος τού Συμβουλίου τού Βορρά από το 1572 μέχρι το τέλος του το 1595.

## Νεανική ζωή

### Εκπαίδευση
Ο Χέιστινγκς γεννήθηκε στο Άσμπυ-ντε-λα-Ζους τού Λέστερσιρ, ως ο μεγαλύτερος γιος τού Φραγκίσκου Χέιστινγκς 2ου κόμη τού Χάντινγκτον, και τής Αικατερίνης Πολ το 1535 ή το 1536. Η μητέρα του ήταν εγγονή τής Μαργαρίτας Πολ, κόρης τού Γεωργίου Πλανταγενέτη 1ο δούκα τού Κλάρενς, ο οποίος ήταν αδελφός τού βασιλιά Εδουάρδου Δ΄. Αυτό τού έδινε κάποια αξίωση στον θρόνο. Ο Χέιστινγκς αρχικά εκπαιδεύτηκε από ιδιωτικούς διδασκάλους στο οικογενειακό του αρχοντικό (manor). Έναν χρόνο περίπου μεγαλύτερος από τον Εδουάρδο ΣΤ΄, ο Χέιστινγκς ακολούθησε τις σπουδές τού νεαρού πρίγκιπα κατόπιν πρόσκλησης τού βασιλιά. Εκπαιδεύτηκε από τούς Ρίτσαρντ Κοξ, Τζον Τσικ και Ζαν Μπελμαίν Αυτοί παρείχαν και στους δύο νέους μία εκπαίδευση βασισμένη σε μία προτεσταντική εκδοχή των αρχών τού Αναγεννησιακού Ουμανισμού. Το 1548 πέρασε ένα σύντομο χρονικό διάστημα στο Κουίν'ς Κόλλιτζ τού Κέιμπριτζ, επηρεασμένος βαθιά από τον ευαγγελικό Προτεσταντισμό, που συνάντησε στην αυλή και στο πανεπιστήμιο.

### Γάμος και φυλάκιση στον Πύργο του Λονδίνου
Ο πατέρας του ήταν πολιτικός σύμμαχος τού Ιωάννη Ντάντλεϋ 1ου δούκα τού Νορθάμπερλαντ, και για να ενισχύσουν τη συμμαχία τους, οι δύο μεγαλύτεροι πολιτικοί κανόνισαν τον γάμο των παιδιών τους. Στις 21 Μαΐου 1553 ο Ερρίκος νυμφεύτηκε την Αικατερίνη Ντάντλεϋ, κόρη τού Νορθάμπερλαντ και της Ιωάννας Γκίλντφορντ.

## Πολιτική σταδιοδρομία
μικρογραφία|Λεπτομέρεια από τη στοά τού Βωγκάν τού καθεδρικού τού Λέστερ. Ο κόμης τού Χάντινγκτον είναι 3ος από δεξιά.

### Κακοήθης άνοδος στην εξουσία

### Πρόεδρος του Συμβουλίου του Βορρά

## Μετέπειτα ζωή
## Πρόγονοι

## Σημειώσεις

## Αναφορές
* 

## Εξωτερικοί σύνδεσμοι
* [Βιογραφία](http://www.tudorplace.com.ar/Bios/HenryHastings(3EHuntingdon).htm)
* 

Κατηγορία:Τάγμα της Περικνημίδας
Κατηγορία:Πρώην Ρωμαιοκαθολικοί
Κατηγορία:Οικογένεια Χέιστινγκς
Σμηγματορροϊκή δερματίτιδα

Η **σμηγματορροϊκή δερματίτιδα**, γνωστή και ως **σμηγματόρροια**, είναι μια μακροχρόνια δερματική διαταραχή. Τα συμπτώματα περιλαμβάνουν το κόκκινο, φολιδωτό, λιπαρό δέρμα, με φαγούρα και φλεγμονή. Συχνά επηρεάζονται περιοχές του δέρματος που είναι πλούσιες σε σμηγματογόνους αδένες, συμπεριλαμβανομένων του τριχωτού της κεφαλής, του προσώπου και του στήθους. Μπορεί να οδηγήσει σε κοινωνικά προβλήματα ή προβλήματα αυτοεκτίμησης. Στα βρέφη, όταν επηρεάζεται κυρίως το τριχωτό της κεφαλής, ονομάζεται νινίτιδα. Η πιτυρίδα αποτελεί μια ήπια μορφή σμηγματορροϊκής δερματίτιδας χωρίς φλεγμονή.

Η αιτία δεν είναι σαφής, αλλά πιστεύεται ότι σχετίζεται με μια σειρά γενετικών και περιβαλλοντικών παραγόντων. Οι παράγοντες κινδύνου περιλαμβάνουν τη μειωμένη ανοσολογική λειτουργία, τη νόσο του Πάρκινσον και την αλκοολική παγκρεατίτιδα. Η κατάσταση μπορεί να επιδεινωθεί με το στρες ή κατά τη διάρκεια του χειμώνα. Πιστεύεται ότι παίζει ρόλο ο ζυμομύκητας *Malassezia*. Δεν αποτελεί αποτέλεσμα κακής υγιεινής. Η διάγνωση βασίζεται κατά κανόνα στα συμπτώματα.

Η συνήθης θεραπευτική αγωγή αφορά στη χορήγηση αντιμυκητιασικής κρέμας και αντιφλεγμονωδών παραγόντων. Συγκεκριμένα, η κετοκοναζόλη ή η κυκλοπιροξολαμίνη δρουν αποτελεσματικά στο ήμισυ των ανθρώπων σε 4 εβδομάδες. Δεν είναι σαφές αν άλλα αντιμυκητιασικά, όπως η μικοναζόλη, είναι εξίσου αποτελεσματικά, καθώς έχουν μελετηθεί ελάχιστα. Άλλες επιλογές μπορεί να περιλαμβάνουν το σαλικυλικό οξύ, τη λιθανθρακόπισσα, το υπεροξείδιο του βενζολίου και τη φωτοθεραπεία.

Η κατάσταση είναι πιο συχνή στους 3 πρώτους μήνες της ζωής αλλά και σε ενήλικες ηλικίας 30 έως 70 ετών. Στους ενήλικες επηρεάζεται το 1% με 10% των ανθρώπων. Οι άνδρες επηρεάζονται πιο συχνά από τις γυναίκες. Έως και το 70% των βρεφών μπορεί να επηρεαστεί σε κάποια χρονική στιγμή.

## Αναφορές
Λήμματα στο Εγκυκλοπαιδικόν Λεξικόν Ελευθερουδάκη

**Λήμματα στο Εγκυκλοπαιδικόν Λεξικόν Ελευθερουδάκη** είναι τίτλος βιβλίου του Έλληνα συγγραφέα και στοχαστή Νίκου Καζαντζάκη. Στο βιβλίο έχει συγκεντρωθεί η δουλειά του Νίκου Καζαντζάκη ως λημματογράφου στο Εγκυκλοπαιδικόν Λεξικόν Ελευθερουδάκη, ενός από τα σημαντικότερα ελληνικά εγκυκλοπαιδικά λεξικά των αρχών του 20ού αιώνα.

## Ιστορικό και περιγραφή
Το *Εγκυκλοπαιδικόν Λεξικόν Ελευθερουδάκη* εκδόθηκε σταδιακά στην Αθήνα μεταξύ 1927 και 1931 σε δώδεκα τόμους με συμπληρώματα και αποτελεί μία από τις προπολεμικές προσπάθειες συγκρότησης ολοκληρωμένης ελληνικής εγκυκλοπαίδειας. Σε αυτήν την έκδοση συμμετείχαν πολλοί λόγιοι και επιστήμονες της εποχής, μεταξύ των οποίων και ο Καζαντζάκης ως συντάκτης λημμάτων σε ποικίλα θεματικά πεδία. Μία δεύτερη έκδοση, επίσης σε δώδεκα τόμους, ξεκίνησε το 1964.

Το 2011 οι Εκδόσεις Καζαντζάκη δημοσίευσαν συγκεντρωτικά τα 228 λήμματα που αποδίδονται στον Καζαντζάκη από την αρχική σειρά τόμων του λεξικού, υπό τον τίτλο *Λήμματα στο Εγκυκλοπαιδικόν Λεξικόν Ελευθερουδάκη*. Η έκδοση περιλαμβάνει επίσης εισαγωγικά και επεξηγηματικά κείμενα των επιμελητών Δρ. Πατρόκλου Σταύρου και Δρ. Μαρίας Γιουρούκου, μερικά ακόμη, αμφίβολα ως προς την απόδοσή τους στον Καζαντζάκη, λήμματα, τον πρόλογο της α' έκδοσης του Εγκυκλοπαιδικού Λεξικού από τον εκδότη Κώστα Ελευθερουδάκη, δύο λήμματα του Λεξικού για τον ίδιο τον Καζαντζάκη (το πρώτο από τον Παντελή Πρεβελάκη στην α' έκδοση και το δεύτερο από την Τέα Ανεμογιάννη στη β' έκδοση) και ευρετήριο των λημμάτων.

## Περιεχόμενο και σημασία
Στο έργο παρουσιάζεται η λογοτεχνική, ιστορική, επιστημονική και πολιτιστική εμβέλεια των άρθρων που συνέταξε ο Καζαντζάκης περιλαμβάνοντας λήμματα για ποιητές, συγγραφείς, επιστήμες, θρησκείες, χώρες και άλλες θεματικές ενότητες. Ο τρόπος συγγραφής των λημμάτων μαρτυρά την ευρύτητα των γνώσεών του, που υπερβαίνουν τη στενή λογοτεχνική παραγωγή για την οποία είναι περισσότερο γνωστός.

Αρκετά χρόνια μετά την έκδοση του Λεξικού, το 1945, ο Νίκος Καζαντζάκης αναγνώρισε τη σημασία του έργου του, το οποίο ανέφερε στον δακτυλογραφημένο κατάλογο των έργων του (μέχρι το έτος 1945) για την υποψηφιότητά του σε κενή έδρα της Τάξης των Γραμμάτων της Ακαδημίας Αθηνών.

## Κριτική και αποτίμηση
Το βιβλίο θεωρείται μία σημαντική συνεισφορά στη μελέτη της πνευματικής και επιστημονικής δραστηριότητας του Καζαντζάκη, καθώς φωτίζει μία πλευρά του έργου του που συχνά παραμένει στην αφάνεια, πέρα από το καθαρά λογοτεχνικό και φιλοσοφικό έργο του. Η συγκεντρωτική παρουσίαση των λημμάτων προσφέρει επίσης ένα ιστορικό τεκμήριο για την εγγράμματη και εγκυκλοπαιδική εργασία στη μεσοπολεμική Ελλάδα.

## Σημειώσεις


## Παραπομπές


Κατηγορία:Έργα του Νίκου Καζαντζάκη
Κατηγορία:Ελληνικές εγκυκλοπαίδειες
Άλγκερνον Σίμορ, 7ος δούκας του Σόμερσετ

Ο στρατηγός **Άλγκερνον Σίμορ**, 7ος δούκας τού Σόμερσετ, αγγλ.: *Algernon Seymour, 7th Duke of Somerset* (11 Νοεμβρίου 1684 7 Φεβρουαρίου 1750) ήταν αξιωματικός τού Βρετανικού Στρατού, πολιτικός των Ουίγων και ισότιμος βουλευτής, ο οποίος συμμετείχε στη Βουλή των Κοινοτήτων από το 1708 έως το 1722, όταν προήχθη στο βαθμό τού ευγενούς ως βαρόνος Πέρσυ και ανέλαβε τη θέση του στη Βουλή των Λόρδων. 

## Καταγωγή
Ο Σίμορ ήταν ο μοναχογιός τού Καρόλου Σίμορ 6ου δούκα τού Σόμερσετ, και τής πρώτης του συζύγου, τής κληρονόμου λαίδης Ελισάβετ Πέρσυ, η οποία θεωρείται βαρόνη Πέρσυ, το μόνο επιζόν παιδί τού Τζόσελυν Πέρσυ 11ου (και τελευταίου) κόμη τού Νορθάμπερλαντ. Αυτός ξεκίνησε ένα Μεγάλο Ταξίδι σε ηλικία 17 ετών, επισκεπτόμενος την Ιταλία από το 1701 έως το 1703 και την Αυστρία το 1705. 

## Δημόσια ζωή
[μικρογραφία|250εσ|Ο θυρεός του Άλγκερνον Σίμορ, 7ου δούκα τού Σόμερσετ, τετραμερής. 1ο και 4: ''μπλε κρινάνθεμα και οι τρείς λέοντες''. 2ο και 3ο: ''δύο χρυσά φτερά ενωμένα'', των Σίμορ. Το 1552 ο [Εδουάρδος ΣΤ΄ της Αγγλίας|Εδουάρδος ΣΤ΄ χορήγησε την παραλλαγή τού θυρεού τής Αγγλίας, κρινάνθεμα (με ανεστραμμένα χρώματα) και χρυσοί λέοντες, στον θείο του Εδουάρδο 1ο δούκα τού Σόμερσετ. Τα κρινάνθεμα είναι από τον βασιλικό θυρεό τής Γαλλίας (που υιοθέτησε ο Εδουάρδος Γ΄). Οι λέοντες είναι από τον βασιλικό θυρεό των Πλανταγενετών.]]

## Λαμβάνει γη και τίτλους

## Οικογένεια
Τον Μάρτιο του 1715 ο Σόμερσετ νυμφεύτηκε τη Φραγκίσκη Θάιν, κόρη τού Ερρίκου Θάυν και εγγονή τού Θωμά Θάυν 1ου υποκόμη Γουέιμουθ. Αυτός ο Θωμάς Θάυν ήταν ο εξάδελφος τού "Τομ των δέκα χιλιάδων", ο οποίος είχε γίνει 2ος σύζυγος τής μητέρας τού Αλγκερνον, Ελισάβετ. Ο Σόμερσετ και η Φραγκίσκη είχαν δύο παιδιά:

* Γεώργιος, υποκόμης Μπωσάμπ (11 Σεπτεμβρίου 1725 11 Σεπτεμβρίου 1744), απεβίωσε πριν από τον πατέρα του, άγαμος.
* Ελισάβετ, *suo jure* 2η βαρόνη Πέρσυ (26 Νοεμβρίου 1716 5 Δεκεμβρίου 1776), παντρεύτηκε τον σερ Ούγο Σμίθσον 4ο βαρονέτο, αργότερα 2ο κόμη, τού Νορθάμπερλαντ λόγω δικαιώματος τής συζύγου του και 1ο δούκα τού Νορθάμπερλαντ από δημιουργία τού τίτλου· απέκτησε απογόνους.

Ο Σόμερσετ απεβίωσε το 1750, και τάφηκε στην Κρύπτη τού Νορθάμπερλαντ, μέσα στο αβαείο τού Γουέστμινστερ.  Ήταν ένας από τούς πλουσιότερους γαιοκτήμονες στην Αγγλία, αλλά επειδή απεβίωσε χωρίς επιζώντα γιο, οι ιδιοκτησίες του μοιράστηκαν μετά το τέλος του. Ο δουκικός τίτλος πέρασε σε έναν μακρινό εξάδελφο, τον Έντουαρντ Σίμορ 8ο δούκα τού Σόμερσετ. Η κομητεία τού Νορθάμπερλαντ και τα περισσότερα από τα παραδοσιακά κτήματα των Πέρσυ πέρασαν στην κόρη του και τον σύζυγό της (βλ. Κάστρο Άλνγουικ, Νορθάμπερλαντ Χάουζ και Σάιον Χάουζ). Η Οικία Πέτγουορθ στο Σάσεξ πέρασε στον ανιψιό τού δούκα, Κάρολο Γουίνταμ, 2ο κόμη τού Έγκρεμοντ. Αργότερα οι δούκες τού Σόμερσετ έζησαν στο Μέιντεν Μπράντλεϋ, ένα πολύ πιο μέτριο κτήμα από αυτά που έχουν ήδη αναφερθεί, και για μικρό χρονικό διάστημα στο Στόβερ Χάουζ, στο Τάινγκρεϊς τού Ντέβον και στο Μπέρυ Πόμεροϋ τού Ντέβον.

## Παραπομπές


## Εξωτερικοί σύνδεσμοι
* 

Κατηγορία:Δούκες του Σόμερσετ
Κατηγορία:Οικογένεια Πέρσι
Ελισάβετ Σίμορ, δούκισσα του Νορθάμπερλαντ (1716-1776)

Η **Ελισάβετ Σίμορ**, δούκισσα τού Νορθάμπερλαντ, αγγλ.: *Elizabeth Percy, duchess of Northumberland* (5 Δεκεμβρίου 1716 – 5 Δεκεμβρίου 1776), επίσης suo jure 2η βαρόνη Πέρσυ, ήταν Βρετανή ευγενής.

## Ο βίος της
Η Σίμορ ήταν η μοναχοκόρη τού Άλγκερνον Σίμορ 7ου δούκα τού Σόμερσετ, και τής συζύγου του Φραγκίσκης, κόρης τού Ερρίκου Θάυν. Οι γονείς τού πατέρα της ήταν ο Κάρολος Σίμορ 6ος δούκας τού Σόμερσετ και η μεγάλη κληρονόμος λαίδη Ελισάβετ Πέρσυ.

Στις 29 Ιουλίου 1740 παντρεύτηκε τον σερ Ούγο Σμίθσον, αδέλφια του, και απέκτησαν δύο γιους, τον Ούγο (1742–1817) και τον Άλγκερνον (1750–1830). Μετά το τέλος τού πατέρα της το 1750, κληρονόμησε τη βαρονία τού Πέρσυ και ο σύζυγός της απέκτησε από τον πατέρα της την κομητεία τού Νορθάμπερλαντ με ειδική παρακράτηση, και άλλαξε το επώνυμό του από Σμίθσον σε Πέρσυ εκείνη τη χρονιά. Ο νόθος γιος τού σερ Ούγου, Ιάκωβος Σμίθσον, αλλιώς Ζακ Λουί Μασί, γεννημένος π. το 1764 από μία εξαδέλφη τής Ελισάβετ, κληροδότησε την περιουσία που ίδρυσε το Ίδρυμα Σμιθσόνιαν. 

Το 1761 η Σίμορ έγινε Κυρία τηού Κοιτώνος τής βασίλισσας Καρλόττας, μία θέση που κατείχε μέχρι το 1770. Έγινε δούκισσα το 1766, όταν ο σύζυγός της χρίστηκε δούκας τού Νορθάμπερλαντ, και μετά το τέλος της το 1776 σε ηλικία 60 ετών, η βαρονία της και η κομητεία τού Νορθάμπερλαντ πέρασαν στον μεγαλύτερο γιο της, Ούγο, ο οποίος κληρονόμησε το δουκάτο τού πατέρα τού δέκα χρόνια αργότερα. Αυτός έκτισε τον Πύργο Μπρίζλη στο Πάρκο Χουλν ως ένα από τα πολλά μνημεία προς τιμήν της.

Τα παιδιά τους ήταν:
* λαίδη Ελισάβετ Πέρσυ, απεβ. ανύπαντρη .
* Ούγος Πέρσυ, 2ος δούκας τού Νορθάμπερλαντ, στρατηγός (1742–1817).
* Άλγκερνον Πέρσυ, 1ος κόμης τού Μπέβερλυ (1750–1830).

Η Ελισάβετ Πέρσυ είναι θαμμένη στην Κρύπτη τού Νορθάμπερλαντ, μέσα στο αβαείο τού Γουέστμινστερ. Η επιτύμβια επιγραφή της την περιγράφει ως έχουσα «κάθε αξιαγάπητη και φιλάνθρωπο αρετή» και ως «στολίδι των αυλών, τιμή για τη χώρα της και προστάτιδα των μεγάλων, υπέρμαχος των φτωχών, διακεκριμένη πάντα για την πιο τρυφερή στοργή προς την οικογένεια και τούς φίλους της». Το μνημείο ανεγέρθηκε από τον σύζυγό της, ο οποίος περιγράφεται ως «απαρηγόρητος». 

Το 1775 δημοσιεύτηκε ανώνυμα το ημερολόγιό της με τα ταξίδια της στην Ολλανδική Δημοκρατία, με τίτλο «Μία σύντομη περιήγηση που έγινε το έτος 1771».  Αποσπάσματα από το ζωντανό, διασκεδαστικό και ιστορικά κατατοπιστικό ημερολόγιό της δημοσιεύθηκαν το 1936. 

Η Εθνική Πινακοθήκη Πορτρέτων διαθέτει αρκετά μεζοτίντα χαλκογραφίες βασισμένες σε πορτρέτα τής δούκισσας από τον σερ Τζόσουα Ρέυνολντς.  Ένα πορτρέτο σε ακουαρέλα τού Ριχάρδου Γκίμπσον φυλάσσεται στο Μουσείο ΦιτςΓουίλιαμ τού Κέιμπριτζ. 

## Παραπομπές


## Εξωτερικοί σύνδεσμοι
* 

Κατηγορία:Κυρίες της Κρεβατοκάμαρας
Κατηγορία:Οικογένεια Πέρσι
Γεώργιος Χέιστινγκς, 1ος κόμης του Χάντινγκτον

Ο **Γεώργιος Χέιστινγκς**, 1ος κόμης τού Χάντινγκτον, Ιππότης τής Περικνημίδος, αγγλ.: *George Hastings, 1st Earl of Huntingdon KG* (1488) 24 Μαρτίου 1544) ήταν Άγγλος ευγενής.

## Καταγωγή
Ο Γεώργιος Χέιστινγκς, γεννημένος το 1488 στο Άσμπυ-ντε-λα-Ζους, ήταν γιος τού Έντουαρντ Χέιστινγκς 2ου βαρόνου Χέιστινγκς, και της Μαρίας Χάνγκερφορντ, κόρης και κληρονόμου τού σερ Θωμά Χάνγκερφορντ τού Ρόουντεν, Γουίλτσιρ, από την Άννα Πέρσυ, εγγονή τού Ερρίκου Πέρσυ 2ου κόμη τού Νορθάμπερλαντ, και της Ελεονώρας Νέβιλ, κόρης τού Ραλφ Νέβιλ 1ου κόμη τού Γουέστμορλαντ.

## Σταδιοδρομία
Ο Χάντινγκτον ήταν στενός φίλος τού βασιλιά.  Η σύζυγός του, Άννα, ήταν ερωμένη τού βασιλιά το 1510 και πιθανώς μέχρι το 1513. Αργότερα είχε στενή σχέση με έναν άλλο φίλο τού συζύγου της, τον αυλικό και στρατιωτικό Γουλιέλμο Κόμπτον. 

## Οικογένεια
Ο Γεώργιος Χέιστινγκς παντρεύτηκε, π. τον Δεκέμβριο τού 1509, την Άννα Στάφορντ, χήρα τού σερ Γουόλτερ Χέρμπερτ (απεβ. 16 Δεκεμβρίου 1507). Ήταν κόρη τού Ερρίκου Στάφορντ 2ου δούκα τού Μπάκιγχαμ, και τής Αικατερίνης Γούντβιλ, κόρης τού Ριχάρδου Γούντβιλ 1ου κόμη τού Ρίβερς, από την Ιακωβίνη τού Λουξεμβούργου, κόρη τού Πέτρου Α΄ τού Λουξεμβούργου, κόμη τού Σαιν-Πολ.

Ο Γεώργιος Χέιστινγκς και η Άννα Στάφορντ απέκτησαν πέντε γιους και τρεις κόρες: 

* Φραγκίσκος, 2ος κόμης τού Χάντινγκτον (1514 25 Ιανουαρίου 1569). Πατέρας τού Ερρίκου Χέιστινγκς 3ου κόμη τού Χάντινγκτον και τού Γεωργίου Χέιστινγκς 4ου κόμη τού Χάντινγκτον.
* σερ Θωμάς Χέιστινγκς. Νυμφεύτηκε τη Γουίνιφρεντ Πολ, κόρη τού Ερρίκου Πολ 1ου βαρόνου Μόνταγκιου και τής Ιωάννας Νέβιλ. Η Ιωάννα ήταν κόρη τού Γεωργίου Νέβιλ 5ου βαρόνου τού Μπεργκαβεννί και τής συζύγου του Μαργαρίτας, κόρης τού Ούγου Φενν. Δεν απέκτησε παιδιά.
* Εδουάρδος, 1ος βαρόνος Χέιστινγκς τού Λάφμπορω (π. 1521 1572).
* Ερρίκος..
* Γουλιέλμος.
* Δωροθέα, παντρεύτηκε τον σερ Ριχάρδο Ντέβερεξ, γιο τού Γουόλτερ Ντέβερεξ 1ου υποκόμη τού Χέρεφορντ. Ήταν γονείς τού Γουόλτερ Ντέβερεξ 1ου κόμη τού Έσσεξ.
* Μαρία, παντρεύτηκε τον Θωμά Μπέρκλεϋ 6ο βαρόνο τού Μπέρκλεϋ.
* Αικατερίνη.

## Σημειώσεις

## Αναφορές
* 
* 
* Cross, Claire (2004). "Hastings, George, first earl of Huntingdon (1486/7–1544)". Oxford Dictionary of National Biography (online ed.). Oxford University Press. doi:10.1093/ref:odnb/12570. (Subscription, Wikipedia Library access or UK public library membership required.)
* Davies, C.S.L. (2004). "Stafford, Henry, second duke of Buckingham (1455–1483)". Oxford Dictionary of National Biography (online ed.). Oxford University Press. doi:10.1093/ref:odnb/26204. (Subscription, Wikipedia Library access or UK public library membership required.)
* Dockray, Keith (2004). "Stafford, Henry, earl of Wiltshire (c. 1479–1523)". Oxford Dictionary of National Biography (online ed.). Oxford University Press. doi:10.1093/ref:odnb/70804. (Subscription, Wikipedia Library access or UK public library membership required.) 
* 
* 
* 
* 

## Εξωτερικοί σύνδεσμοι
* [Τζορτζ Χέιστινγκς ~ Tudorplace.com](http://www.tudorplace.com.ar/HASTINGS2.htm#George%20HASTINGS%20(1%BA%20E.%20Huntingdon))

Κατηγορία:Οικογένεια Χέιστινγκς
Εδουάρδος Χέιστινγκς, 2ος βαρόνος Χέιστινγκς

Ο **Εδουάρδος Χέιστινγκς**, 2ος βαρόνος του Χέιστινγκς, Ιππότης τού Λουτρού, Ιδιαίτερος Σύμβουλος, αγγλ.: Edward Hastings, 2nd Baron Hastings KB PC (26 Νοεμβρίου 1466 – 8 Νοεμβρίου 1506) ήταν Άγγλος ευγενής.

## Καταγωγή
Ο Εδουάρδος Χέιστινγκς γεννήθηκε στο Κάστρο Κίρμπυ Μάξλοου, στο Λέστερσιρ, γιος τού σερ Γουλιέλμου Χέιστινγκς, 1ου βαρόνου Χέιστινγκς και τής Αικατερίνης Νέβιλ, κόρης τού Ριχάρδου Νέβιλ 5ου κόμη τού Σόλσμπερυ, και τής Αλίκης Μόνταγκιου, κόρης τού Θωμά Μόνταγκιου 4ου κόμη τού Σόλσμπερυ. Κατά τη στιγμή τού γάμου, η Αικατερίνη Νέβιλ ήταν χήρα τού Γουλιέλμου Μπόνβιλ 6ου βαρόνου Χάρινγκτον (1442–1460), ο οποίος αποκεφαλίστηκε μετά τη Μάχη τού Γουέικφιλντ, με τον οποίο απέκτησε μία κόρη, τη Σέσιλυ. Ο Εδουάρδος Χέιστινγκς είχε τρεις αδελφούς, τον σερ Γουλιέλμο, τον σερ Ριχάρδο και τον Γεώργιο, και δύο αδελφές, την Άννα, η οποία παντρεύτηκε τον Γεώργιο Τάλμποτ 4ο κόμη τού Σρούσμπερυ, και την Ελισάβετ. Τα αδέλφια του Γουλιέλμος και Ριχάρδος ήταν εν ζωή, όταν συνέταξε τη διαθήκη του στις 4 Νοεμβρίου 1506.

## Σταδιοδρομία
Ο Εδουάρδος Χέιστινγκς χρίστηκε Ιππότης τού Λουτρού το 1475. Διορίστηκε Ιδιαίτερος Σύμβουλος (PC) το 1504.

## Οικογένεια
Μεταξύ 1478 και 1480, νυμφεύτηκε τη Μαρία Χάνγκερφορντ (γενν. π. 1468 - απεβ. πριν από τις 10 Ιουλίου 1533), κόρη τού σερ Θωμά Χάνγκερφορντ τού Ρόουντεν και τής Άννας Πέρσυ, κόρης τού Ερρίκου Πέρσυ 2ου κόμη τού Νορθάμπερλαντ, και τής Ελεονώρας Νέβιλ. Ο Εδουάρδος Χέιστινγκς και η Μαρία Χάνγκερφορντ απέκτησαν δύο γιους και ία κόρη:\
* Γεώργιος, 1ος κόμης τού Χάντινγκτον (1486/7 – 24 Μαρτίου 1544), νυμφεύτηκε την Άννα Στάφορντ, χήρα τού σερ Γουόλτερ Χέρμπερτ, και κόρη τού Ερρίκου Στάφορντ 2ου δούκα τού Μπάκιγχαμ, και τής Αικατερίνης Γούντβιλ.
* Γουλιέλμος, μπορεί να απεβίωσε πριν από τον πατέρα του, καθώς δεν αναφέρεται στη διαθήκη εκείνου.
* Άννα (1485 – τάφηκε στις 17 Νοεμβρίου 1550), παντρεύτηκε τον Θωμά Στάνλεϋ 2ο κόμη τού Ντέρμπυ 

Ενώ ήταν ακόμη μόλις 16 ετών, ο πατέρας του, Γουλιέλμος Χέιστινγκς 1ος βαρόνος τού Χέιστινγκς, έγινε θύμα τής έχθρας τού Ριχάρδου δούκα τού Γκλόστερ, και στις 13 Ιουνίου 1483 συνελήφθη σε συνεδρίαση τού συμβουλίου κατόπιν εντολής τού Ριχάρδου και αποκεφαλίστηκε χωρίς δίκη, ένα γεγονός που δραματοποιείται στο έργο τού Σαίξπηρ Ριχάρδος Γ΄.

Ο Έντουαρντ Χάστινγκς απεβίωσε σε ηλικία 39 ετών, στις 8 Νοεμβρίου 1506, και λέγεται ότι τάφηκε στο Μπλάκφραϊαρς τού Λονδίνου.  Την 1η Μαΐου 1509 η χήρα του παντρεύτηκε τον σερ Ριχάρδο Σάτσιβερελ (απεβ. 14 Απριλίου 1534), αλλά δεν απέκτησε απογόνους μαζί του. Αυτή απεβίωσε πριν από τις 10 Ιουλίου 1533 και τάφηκε στο Λέστερ. 

## Υποσημειώσεις

## Αναφορές
* 
* 
* 
* 
* 
*  
*  
*  

Κατηγορία:Οικογένεια Χέιστινγκς
Αλί Αμπού Αλ Ραγκέμπ

Ο **Αλί Αμπού αλ-Ραγκέμπ** (*Ali Abu al-Ragheb*,   

(1946  - 4 Ιανουαρίου 2026) ήταν Ιορδανός πολιτικός μηχανικός και πολιτικός, ο οποίος υπηρέτησε ως ο 33ος πρωθυπουργός της Ιορδανίας από τις 19 Ιουνίου 2000 έως τις 25 Οκτωβρίου 2003. Παραιτήθηκε και αντικαταστάθηκε από τον Φαϊσάλ αλ-Φαγιέζ.

## Ζωή και καριέρα
Ο Αλ-Ραγκέμπ γεννήθηκε στο Αμμάν της Υπεριορδανίας το 1946. Έλαβε το πτυχίο του (BSc) στην Πολιτική Μηχανική το 1967 από το Πανεπιστήμιο του Τενεσί στις Ηνωμένες Πολιτείες.

Διετέλεσε εταίρος και διευθύνων σύμβουλος της National Engineering and Contracting Co από το 1971 έως το 1991. Ο Αλ-Ραγκέμπ υπηρέτησε αργότερα ως υπουργός Βιομηχανίας και Εμπορίου το 1991 και το 1995. Διορίστηκε επίσης υπουργός Ενέργειας και Ορυκτών Πόρων την περίοδο 1991–1993 και εξελέγη στο ιορδανικό κοινοβούλιο το 1993. Ο Αλ-Ραγκέμπ διορίστηκε πρωθυπουργός και υπουργός Άμυνας στις 19 Ιουνίου 2000.

Το όνομα του Αμπού αλ-Ραγκέμπ δημοσιεύθηκε στα Έγγραφα του Παναμά (Panama Papers) που κυκλοφόρησαν στις αρχές Απριλίου 2016 από τη Διεθνή Κοινοπραξία Ερευνητών Δημοσιογράφων (ICIJ).

Ο Αλ-Ραγκέμπ πέθανε στις 4 Ιανουαρίου 2026, σε ηλικία 79 ετών. Τάφηκε στο Μακάμ Νάμπι Γιούσα (Τάφος του Προφήτη Ιησού του Ναυή) στο Αλ Σαλτ.

## Τιμητικές διακρίσεις
* Μεγαλόσταυρος του Τάγματος του Αστέρος της Ιορδανίας (Al-Kawkab Al-Urduni).
* Μεγαλόσταυρος του Ανώτατου Τάγματος της Αναγέννησης.
* Ιππότης Μεγαλόσταυρος του Τάγματος της Αξίας της Ιταλικής Δημοκρατίας.
* Ιππότης Μεγαλόσταυρος του Τάγματος των Αγίων Μιχαήλ και Γεωργίου (GCMG) της Βρετανίας.

## Δείτε επίσης
*Κατάλογος πρωθυπουργών της Ιορδανίας

## Παραπομπές

## Εξωτερικοί σύνδεσμοι
*Ιστότοπος της Πρωθυπουργίας της Ιορδανίας
 

Κατηγορία:Πρωθυπουργοί της Ιορδανίας
Κλοντ Πιβί

Ο Συνταγματάρχης **Κλοντ Πιβί** (*Claude Pivi*) (1 Ιανουαρίου 1960 – 6 Ιανουαρίου 2026) ήταν στρατιωτικός και πολιτικός από τη Γουινέα, μέλος του Εθνικού Συμβουλίου για τη Δημοκρατία και την Ανάπτυξη (CNDD) και υπουργός από τον Δεκέμβριο του 2008 έως το 2010. Το 2013 κατηγορήθηκε σε σχέση με τη σφαγή στο στάδιο της Γουινέας στις 28 Σεπτεμβρίου 2009, κατά την οποία 157 άνθρωποι σκοτώθηκαν από τα στρατεύματα. Το BBC περιγράφει τον Πιβί ως «ηγετική φυσιογνωμία στη στρατιωτική χούντα του CNDD υπό την ηγεσία του Λοχαγού Μουσά Νταντίς Καμαρά την εποχή της σφαγής». Τον Νοέμβριο του 2023 απελευθερώθηκε από τη φυλακή από ένοπλους κομάντος που φέρεται να καθοδηγούνταν από τον γιο του. Η χούντα της Γουινέας υποσχέθηκε αμοιβή 54.000 ευρώ για τη σύλληψη του Κλοντ Πιβί.

Στις 17 Σεπτεμβρίου 2024 ο Πιβί και ο γιος του, Βερνύ, συνελήφθησαν στα σύνορα με τη Λιβερία. Εκδόθηκε στη Γουινέα στις 19 Σεπτεμβρίου.

Στις 6 Ιανουαρίου 2026 ο Πιβί πέθανε από επιπλοκές του διαβήτη ενώ βρισκόταν υπό κράτηση σε νοσοκομείο του Κονακρί. Ήταν 66 ετών.

## Παραπομπές

Κατηγορία:Πολιτικοί της Γουινέας
Κατηγορία:Στρατιωτικοί
Κωνσταντίνα Πάλλη

Η **Κωνσταντίνα Πάλλη** (Αθήνα, 1973) είναι Ελληνίδα σκηνοθέτρια κινηματογράφου και θεάτρου, ηθοποιός, καθηγήτρια φωνητικής και μεταφράστρια. Είναι μέλος της Εταιρείας Ελλήνων Σκηνοθετών και ιδρύτρια της εταιρείας παραγωγής Studio Rosso. Είναι απόφοιτος της Ρωσικής Ακαδημίας Θεατρικής Τέχνης (GITIS) της Μόσχας. Είναι ιδρύτρια της θεατρικής ομάδας *Queen Bees* και της Θεατρικής Συμπεριληπτικής Ομάδας *ΡΟΔΑ*.

## Καλλιτεχνικό Έργο
### Κινηματογράφος & Θέατρο
Έχει σκηνοθετήσει ταινίες και θεατρικές παραστάσεις που έχουν διακριθεί σε διεθνή φεστιβάλ.

### Φιλμογραφία
* *Ελάχιστη* (2014). (Ταινία μικρού μήκους): Η ταινία προβλήθηκε σε σημαντικά φεστιβάλ και έλαβε εκτεταμένης δημοσιότητας στον τύπο. Βραβεία στο Φεστιβάλ Θεσσαλονίκης «Filme» και Bronze Remi στο WorldFest-Houston.
* *Γείτονες* (2017). Βραβείο στο 7ο Διεθνές Φεστιβάλ Ψηφιακού Κινηματογράφου Αθήνας.
* *Rules of Hospitality* (2022). Πολλαπλά διεθνή βραβεία σε Τουρκία, Γερμανία και Ινδία.
* *Just World* (2022). Κινηματογραφικό έργο με διεθνή πορεία και παρουσία σε φεστιβάλ. Βραβείο καλύτερης σκηνοθεσίας (Close Film Festival, Ιράν) και φωτογραφίας (Cannes Shorts).
* *Ιερή Τέχνη: Υφάντρες της Κρήτης* (2022). Ντοκιμαντέρ μεγάλου μήκους (Βραβείο στο Φεστιβάλ Χανίων). Συμμετοχή στο διεθνές φεστιβάλ AegeanDocs.
* *Parent Teacher Association Meeting* (2025). Βραβεία καλύτερης κωμωδίας και γυναίκας σκηνοθέτριας (Stockholm City & Golden Short Film Festival).
* *Don't leave me behind* (2025). Τιμητική διάκριση στο Διεθνές Φεστιβάλ Ψηφιακού Κινηματογράφου Αθήνας.

### Θέατρο
Έχει ιδρύσει τη συμπεριληπτική θεατρική ομάδα «ΡΟΔΑ» στο Ηράκλειο Κρήτης.

Έχει σκηνοθετήσει σειρά παραστάσεων με τις ομάδες «Sotto Voce» και «Queen Bees», μεταξύ των οποίων:

* *Μήδεια* και *Το Όνειρο ενός Γελοίου* (Βραβεία στο Φεστιβάλ Μονοδράματος Μπίτολα)
* *Αιδοιολογήματα*
* *Λα Πουπέ* (Βαγγέλη Χατζηγιαννίδη)
* *Φίνιστ ο Σταυραετός* (Svetlana Petriychuk): Θεατρική παράσταση βασισμένη σε ρωσικό παραμύθι.

## Αρθρογραφία & Δράσεις
Αρθρογραφεί τακτικά για πολιτιστικά και κοινωνικά ζητήματα, με έμφαση στα ανθρώπινα δικαιώματα.

## Παραπομπές


## Εξωτερικοί σύνδεσμοι
* 
* Προφίλ στο FilmFreeway.

### Μεταφράσεις
* Μεταφράσεις της Κωνσταντίνας Πάλλη στην Ανοικτή Βιβλιοθήκη.

### Συνεντεύξεις
* Συνέντευξη για την Dream Team - Politica.gr.
* Συνέντευξη για την ταινία «Ελάχιστη» - LiFO.

Κατηγορία:Έλληνες σκηνοθέτες
Κατηγορία:Έλληνες ηθοποιοί
Κατηγορία:Έλληνες μεταφραστές
Ιστορία της ρωσικής λογοτεχνίας

Η **Ιστορία της ρωσικής λογοτεχνίας** είναι ιστορικό έργο του 1930 του Νίκου Καζαντζάκη, στο οποίο παρουσιάζεται η εξέλιξη και τα βασικά χαρακτηριστικά της ρωσικής λογοτεχνίας, με ιδιαίτερη έμφαση στους κλασικούς (Αλεξάντρ Σεργκέγεβιτς Πούσκιν, Μιχαήλ Λέρμοντοφ, Νικολάι Γκόγκολ, Λέων Τολστόι, Φιόντορ Ντοστογιέφσκι) αλλά και στους πρώιμους σοβιετικούς συγγραφείς.

Η πρώτη έκδοση του έργου έγινε το 1930 σε δύο τόμους από τον εκδοτικό οίκο Ελευθερουδάκης στην Αθήνα και μία δεύτερη έκδοση έγινε το 1965 από τις Εκδόσεις Καζαντζάκη με πρόλογο της Ελένης Ν. Καζαντζάκη. Η *Ιστορία της ρωσικής λογοτεχνίας* αντλεί μεγάλη έμπνευση από τα τρία ταξίδια του Καζαντζάκη στη Ρωσία, όπου έζησε συνολικά σχεδόν δύο χρόνια, συμμετείχε σε λογοτεχνικά και πολιτικά συνέδρια και ήρθε σε επαφή με σημαντικούς εκπροσώπους της σοβιετικής λογοτεχνίας, όπως ο Μαξίμ Γκόρκι.

Το έργο εξετάζει την πορεία από τα πρώτα λογοτεχνικά βήματα στη Ρωσία έως την ανάπτυξη της σοβιετικής λογοτεχνίας, συνδυάζοντας ιστορική τεκμηρίωση με κριτική προσέγγιση και προσωπικές εντυπώσεις του συγγραφέα.

Η *Ιστορία της ρωσικής λογοτεχνίας* ήταν το πρώτο έργο ιστορίας για τη ρωσική λογοτεχνία στην Ελλάδα. Αργότερα, ιστορία της ρωσικής λογοτεχνίας έγραψε και ο Μήτσος Αλεξανδρόπουλος, *Η ρωσική λογοτεχνία: Από τον 11ο αιώνα μέχρι την επανάσταση τού 1917*, έργο που κυκλοφόρησε από τις Εκδόσεις Κέδρος το 1977 και 1978.

## Παραπομπές


## Εξωτερικοί σύνδεσμοι

Κατηγορία:Έργα του Νίκου Καζαντζάκη
*
Κρυνί

Το **Κρυνί** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Κάτω Παλαιόκαστρο Χανίων

Το **Κάτω Παλαιόκαστρο** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Κάτω Παλαιόκαστρο βρίσκεται στο βορειοδυτικό τμήμα του νησιού, κοντά στον κόλπο Κισσάμου και σε υψόμετρο 110 μέτρων. Το χωριό απέχει περίπου 3 χιλιόμετρα Ν.-ΝΑ. από το κέντρο του Καστελλίου και 40 χιλιόμετρα Δ. από τα Χανιά.

Ως οικισμός αναφέρεται επίσημα το 1925 να προσαρτάται στην τότε κοινότητα Επάνω Παλαιοκάστρου και το 1926 να ορίζεται έδρα της (μέχρι το 1968).Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με την Πολυρρηνία και τα Γρηγοριανά αποτελούν την Κοινότητα Πολυρρηνίας που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 15 κάτοικοι.

## Εξωτερικοί σύνδεσμοι

* 

## Παραπομπές


Κουνουπίτσα
Κατηγορία:Δήμος Κισάμου
Γαλουβάς Χανίων

Ο **Γαλουβάς** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Γαλουβάς βρίσκεται στο βορειοδυτικό τμήμα του νησιού, κοντά και νότια του κόλπου Κισσάμου, σε υψόμετρο 145 μέτρων. Απέχει περίπου 4 χιλιόμετρα Ν.-ΝΔ. από το κέντρο του Καστελλίου Κισσάμου και 42 χιλιόμετρα Δ.-ΝΔ. από τα Χανιά. Αξιοθέατο θεωρείται η υπερ-χιλιετής ελιά με διάμετρο 18 μέτρα στον αρχαίο ελαιώνα του χωριού και η εκκλησία του Αγίου Ανδρέα κτισμένη γύρω στα 1900. Είναι η γενέτειρα του λυράρη Στέφανου Τριανταφυλάκη ή Κιόρος (1720 - 1800). 

Ως οικισμός αναφέρεται επίσημα το 1961 να προσαρτάται στην κοινότητα Λουσακιών. Σύμφωνα με το σχέδιο Καλλικράτης και με την τροποποίησή του Κλεισθένης Ι, ανήκει στην Κοινότητα Λουσακιών που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 10 κάτοικοι. 

Η δημογραφική πορεία του χωριού, μετά τον Β' Παγκόσμιο Πόλεμο, σύμφωνα με τις απογραφές είναι:

## Εξωτερικοί σύνδεσμοι

* Ο Γαλουβάς Κισσάµου στα Χανιώτικα Νέα.
* Γαλουβάς Χανίων στον ιστότοπο ellinismos.gr.

## Παραπομπές


Γαλουβάς
Κατηγορία:Δήμος Κισάμου
Παππαγιαννάκηδες Χανίων

Οι **Παππαγιαννάκηδες** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Οι Παππαγιαννάκηδες βρίσκονται στο βορειοδυτικό τμήμα του νησιού, σε υψόμετρο 180 μέτρων. Το χωριό απέχει περίπου 10 χιλιόμετρα Α.-ΝΑ. από το κέντρο του Κισσάμου (έδρα του δήμου) και 38 χιλιόμετρα Δ.-ΝΔ. από τα Χανιά. Το όνομά του προέρχεται από τους πρώτους οικιστές, την οικογένεια Παπαγιαννάκηδες. 

Ως οικισμός αναφέρεται επίσημα, μετά την Τουρκοκρατία και την Ένωση με την Ελλάδα, το 1925 να προσαρτάται στην τότε κοινότητα Ποταμίδας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τα Περβολάκια και την Χαραυγή αποτελούν την Κοινότητα Περβολακίων που υπάγεται στη Δημοτική Ενότητα Μυθήμνης του Δήμου Κισσάμου ενώ σύμφωνα την απογραφή του 2021 απογράφησαν 35 κάτοικοι.

## Εξωτερικοί σύνδεσμοι

* Κάτω Γειτονιά και Λατζιανά στους Παπαγιαννάκηδες στον ιστότοπο arxeion-politismou.gr.

## Παραπομπές


Παππαγιαννάκηδες
Κατηγορία:Δήμος Κισάμου
ω
Ανώτατη Εκκλησιαστική Ακαδημία Αθηνών (ΑΕΑΑ)

Η Ανώτατη Εκκλησιαστική Ακαδημία Αθηνών (ΑΕΑΑ) είναι παραγωγική σχολή της Ορθόδοξης Εκκλησίας της Ελλάδος, ανήκει στην Ανώτατη Εκπαίδευση, παρέχει εκπαίδευση και χορηγεί πτυχία ισότιμα με εκείνα των ιδρυμάτων της Ανώτατης Εκπαίδευσης και εποπτεύεται από το Υπουργείο Εθνικής Παιδείας και Θρησκευμάτων, σύμφωνα με το Νόμο 3432/2006.

Στην Ακαδημία λειτουργούν δύο Προγράμματα Σπουδών με διάρκεια σπουδών 8 εξαμήνων: Το Πρόγραμμα Ιερατικών Σπουδών και το Πρόγραμμα Διαχείρισης Εκκλησιαστικών Κειμηλίων. Η εισαγωγή αποφοίτων λυκείου στα δύο αυτά προγράμματα γίνεται μόνο μέσω των Πανελλαδικών εξετάσεων.

Επίσης, λειτουργεί το Πρόγραμμα Εξομοίωσης Πτυχίου για αποφοίτους των Ανώτερων Εκκλησιαστικών Σχολών, διάρκειας 2 εξαμήνων. Η εισαγωγή φοιτητών στο Πρόγραμμα Εξομοίωσης γίνεται ετησίως μετά από αίτηση των ενδιαφερομένων στη Γραμματεία της Ακαδημίας.  www.aeaa.gr

## Παραπομπές
Φραγκίσκος Χέιστινγκς (απεβ. 1610)

Ο σερ **Φραγκίσκος Χέιστινγκς**, αγγλ.: *sir Francis Hastings* (π.1546 – 1610) ήταν Άγγλος πουριτανός πολιτικός.

Ο Χέιστινγκς ήταν ένας επιδέξιος βουλευτής και εξαιρετικό μέλος επιτροπών, και είχε εκπαιδευτεί στη σημασία τής θρησκείας στον πολιτικό διάλογο. Ως συγγραφέας με δημοσιεύσεις, εξαιρετικά έξυπνος, ο Χέιστινγκς έδειξε ότι ήταν ένας αφοσιωμένος και υπάκουος υπηρέτης τού Στέμματος. Δηλωτικός, δογματικός και αποφασιστικός, ο Χέιστινγκς μπορούσε να αντιταχθεί για λόγους αρχής, αλλά ποτέ δεν πρόδιδε τον μονάρχη. Ο Χέιστινγκς ήταν ένας παραγωγικός και εργατικός βουλευτής, τού οποίου ζητήθηκαν πολλά αξιώματα, και ποτέ δεν έμεινε εκτός εαυτού. Παρά το γεγονός ότι προερχόταν από ευγενή οικογένεια, άκμασε χάρη στις διαδικασίες τής Βουλής των Κοινοτήτων. Διορατικός και προορατικός, προσπαθούσε να επιτύχει μία ισορροπία δυνάμεων.

## Νεανική ζωή
Ήταν ο 5ος και νεότερος γιος τού Φραγκίσκου 2ου κόμη τού Χάντινγκτον και τής Αικατερίνης, κόρης τού Ερρίκου 1ου βαρόνου Μόνταγκιου. Οι μεγαλύτεροι αδελφοί του ήταν ο Ερρίκος Χέιστινγκς 3ος κόμης τού Χάντινγκτον και ο Γεώργιος Χέιστινγκς 4ος κόμης τού Χάντινγκτον. Ο Φραγκίσκος φοίτησε στο Κολλέγιο Μάγκνταλεν τής Οξφόρδης πριν γίνει δεκτός στο Γκρέις Ινν. Κλήθηκε δικηγόρος το 1574. 

## Σταδιοδρομία

## Κοινοβουλευτική δραστηριότητα

## Πρόγονοι

## Αναφορές

## Βιβλιογραφία
* *Επιστολές του Σερ Φράνσις Χέιστινγκς 1574-1609*, εκδ. C Cross (Somerset Record Society, lxix)
* Φ. Χάστινγκς, *Απολογία ή Υπεράσπιση του Συνθήματος* (1600)
* Οξφορντ *Ντιπάρτμεντ* (2004)
* *Πρακτικά των Κοινοβουλίων της Ελισάβετ,* επιμ. TE Hartley, 3 τόμοι.
* JE Neale, *Η Ελισαβετιανή Βουλή των Κοινοτήτων* (Λονδίνο: Jonathan Cape, 1949)
* *Commons Journals* (CJ) τόμος 1,
* Willis, Browne (1750). Notitia Parliamentaria, Part II: A Series or Lists of the Representatives in the several Parliaments held from the Reformation 1541, to the Restoration 1660 ... London. pp. 82, 102, 112, 123, 130, 132, 140, 151, 162, 172.
* *Winwood's Memorials,* επιμ. Edward Sawyer, 2 τόμοι.
* C Cross, *Ο Πουριτανός Κόμης: Η ζωή και η εποχή του Σερ Φράνσις Χάστινγκς* ,
* Ντ. Νιούτον, «Ο Σερ Φράνσις Χάστινγκς και η θρησκευτική εκπαίδευση του Ιακώβου ΣΤ΄ και Α΄», *House Journal* (HJ), xli

## Εξωτερικοί σύνδεσμοι
* Stephen, Leslie; Lee, Sidney, eds. (1891). "Hastings, Francis (d.1610)" . Dictionary of National Biography. Vol. 25. London: Smith, Elder & Co.

Κατηγορία:Οικογένεια Χέιστινγκς
Εδουάρδος Χέιστινγκς (απεβ. 1603)

Ο **σερ Έντουαρντ Χάστινγκς**, αγγλ.: s*ir Edward Hastings* (απεβ. πιθανώς το 1603) ήταν Άγγλος πολιτικός. Διετέλεσε μέλος τού Κοινοβουλίου τής Αγγλίας για το Τρέγκονυ το 1571 και το Λέστερσιρ το 1597–98.  Χρίστηκε ιππότης από τον Θωμά Ράντκλιφ 3ο κόμη τού Σάσεξ, το 1570. 

## Οικογένεια
Ήταν ο 4ος γιος τού Φραγκίσκου Χέιστινγκς 2ου κόμη τού Χάντινγκτον και αγόρασε την ιδιοκτησία τού αβαείου τού Λέστερ από τον αδελφό του, Ερρίκο Χέιστινγκς 3ο κόμη τού Χάντινγκτον.   Ήταν νυμφευμένος με τη Βαρβάρα Ντέβερεξ (2η κόρη τού σερ Γουλιέλμου Ντέβερεξ και τής Ιωάννας Σκάνταμορ ). Απέκτησαν τέσσερις γιους και μία κόρη. 

## Πρόγονοι

## Παραπομπές
Ρέα Βιτάλη

Η **Ρέα Βιτάλη** (Αθήνα, 1961) είναι Ελληνίδα δημοσιογράφος, χρονογράφος και συγγραφέας, γνωστή για τη μακρόχρονη συνεργασία της με το ειδησεογραφικό portal *Protagon.gr* και για τις τηλεοπτικές της εκπομπές στην Ελληνική Ραδιοφωνία Τηλεόραση (ΕΡΤ). 

## Βιογραφία
Γεννήθηκε το 1961 στην Αθήνα, όπου μεγάλωσε, πέρασε τα παιδικά της χρόνια και ολοκλήρωσε με άριστα τις εγκύκλιες σπουδές της.

Σπούδασε Ιστορία της Τέχνης και από τα τέλη της δεκαετίας του 1980 δραστηριοποιείται ως αρθρογράφος και δημοσιογράφος σε διάφορα έντυπα και ψηφιακά μέσα.

Από τα πρώτα της βήματα ασχολήθηκε με το χρονογράφημα σε έντυπα όπως οι «4 Τροχοί», «Ταχυδρόμος» και «Εικόνες». Το 2009 υπήρξε ιδρυτικό μέλος του ειδησεογραφικού portal *Protagon.gr*, όπου αρθρογραφεί εκτενώς για θέματα πολιτισμού, κοινωνίας και πολιτικής επικαιρότητας.

Πρόσθετα διετέλεσε παρουσιάστρια της τηλεοπτικής εκπομπής «Κεραία» στην ΕΡΤ1 και αργότερα στο ERTnews, μέσω της οποίας προσεγγίζει με αφηγηματικό τρόπο κοινωνικά, ανθρώπινα και καθημερινά θέματα.

## Προσωπική ζωή
Ζει μόνιμα στην Αθήνα. Είναι μητέρα δύο ενήλικων τέκνων και επίσης γιαγιά.

## Εργογραφία
Η Βιτάλη έχει δημοσιεύσει αρκετά βιβλία, όπως τα εξής:
* *Κάποτε θα γράψω ένα βιβλίο*
* *Δεν πέθανα εγκαίρως*
* *Το παλτό μου, μαμά*
* *Το ψυχόμετρο*

Τα έργα της Βιτάλη συνδυάζουν προσωπικές εμπειρίες, κοινωνικές παρατηρήσεις και αφηγηματική γραφή, μερικές φορές εστιάζοντας και σε εμπειρίες ζωής, όπως η μάχη με σοβαρές ασθένειες (καρκίνος). Ως συγγραφέας, η Βιτάλη επιχειρεί να συνδέσει με προσωπικό ύφος το χρονογράφημα με την ανάλυση σύγχρονων κοινωνικών και πολιτιστικών θεμάτων, ενώ έχει δημοσιεύσει και αρκετά βιβλία σημειώνοντας παρουσία και σε άλλα μέσα ενημέρωσης.

## Παραπομπές


## Εξωτερικοί σύνδεσμοι
* Άρθρα της Ρ. Βιτάλη
* Συνέντευξη για την εκπομπή «Κεραία»

Κατηγορία:Έλληνες δημοσιογράφοι του 20ού αιώνα
Κατηγορία:Ελληνίδες συγγραφείς
Διαδηλώσεις της γενιάς Ζ

Οι **διαδηλώσεις της Γενιάς Ζ** είναι μια σειρά διαμαρτυριών με επικεφαλής νέους που έλαβαν χώρα σε διάφορες χώρες κατά τη διάρκεια της δεκαετίας του 2020. Οι διαμαρτυρίες στο Μπαγκλαντές το 2024 αναφέρονται ευρέως ως η πρώτη επιτυχημένη επανάσταση της Γενιάς Ζ, εμπνέοντας παρόμοιες διαδηλώσεις με επικεφαλής τη Γενιά Ζ σε άλλες ασιατικές χώρες, όπως το Νεπάλ, η Ινδονησία, οι Φιλιππίνες, το Ανατολικό Τιμόρ και οι Μαλδίβες, καθώς και σε άλλα μέρη του κόσμου. Οι διαμαρτυρίες ξεκίνησαν στην Ασία, σε αυτό που έχει περιγραφεί ως η Ασιατική Άνοιξη, αλλά το 2025, οι διαμαρτυρίες εξαπλώθηκαν στην Αφρική και σε άλλα μέρη. Μέχρι σήμερα, η πρώτη γνωστή χρήση του όρου ήταν σε ένα άρθρο γνώμης της γαλλικής εταιρείας έρευνας αγοράς Ipsos που δημοσιεύτηκε στις 8 Δεκεμβρίου 2019, αναφερόμενο στις διαμαρτυρίες Fridays for Future 2019.

Παρόλο που οι αιτίες των διαμαρτυριών είναι διαφορετικές σε κάθε χώρα, γενικά οφείλονταν στην ανισότητα, τη μείωση του βιοτικού επιπέδου, τη διαφθορά, την οπισθοδρόμηση της δημοκρατίας και τον αυταρχισμό. Τα μέσα κοινωνικής δικτύωσης αποτελούν ένα κοινό εργαλείο ακτιβισμού και συντονισμού. Ορισμένες διαμαρτυρίες, όπως στο Μπαγκλαντές και το Νεπάλ, έχουν οδηγήσει στην ανατροπή εθνικών κυβερνήσεων.

Στα Βαλκάνια οι πιο μαζικές διαδηλώσεις της γενιάς Ζ λαμβάνουν χώρα στη Σερβία που πυροδοτήθηκαν από την Κατάρρευση της στέγης στον σιδηροδρομικό σταθμό του Νόβι Σαντ και στην Ελλάδα, μετά από το έγκλημα των Τεμπών. Παρόμοιας έντασης διαδηλώσεις παρατηρώνται και στη Βουλγαρία που οδήγησαν στην παραίτηση του πρωθυπουργού, Ρόζεν Ζελιάζκοφ.

## Παραπομπές


Κατηγορία:Πολιτικοί νεολογισμοί
Πανελλήνια Ομοσπονδία Ιδιοκτητών Ακινήτων

Η **Πανελλήνια Ομοσπονδία Ιδιοκτητών Ακινήτων** (γνωστή με το αρκτικόλεξο **ΠΟΜΙΔΑ**) είναι ο ανώτατος συνδικαλιστικός φορέας που εκπροσωπεί τους ιδιοκτήτες ακίνητης περιουσίας στην Ελλάδα. Αποτελεί τον βασικό συνομιλητή της εκάστοτε κυβέρνησης για θέματα που αφορούν τη φορολογία ακινήτων, τις μισθώσεις και το Κτηματολόγιο.

Ιδρύθηκε το 1983 με σκοπό την οργάνωση, ενημέρωση και προστασία των ιδιοκτητών ακινήτων. Βασικός της στόχος είναι η προάσπιση του δικαιώματος της ιδιωτικής περιουσίας και η επίλυση προβλημάτων που σχετίζονται με τη διαχείρισή της όπως η φορολογία ακινήτων (π.χ. ΕΝΦΙΑ, φόροι μεταβίβασης), εμπορικές και αστικές, τα δημοτικά τέλη και η πολεοδομική νομοθεσία (αυθαίρετα, τακτοποιήσεις) και το Κτηματολόγιο.

## Διεθνής Παρουσία
Η ΠΟΜΙΔΑ είναι μέλος της Διεθνούς Ενώσεως Ιδιοκτητών Ακινήτων (International Union of Property Owners - UIPI), η οποία εδρεύει στις Βρυξέλλες. Μέσω της UIPI, η ΠΟΜΙΔΑ συμμετέχει σε διαβουλεύσεις για ευρωπαϊκές οδηγίες που επηρεάζουν την ιδιοκτησία (π.χ. ενεργειακή απόδοση κτιρίων). Πρόεδρος της ΠΟΜΙΔΑ είναι ο δικηγόρος Στράτος Παραδιάς, ο οποίος έχει διατελέσει και πρόεδρος της UIPI από το 2006 έως το 2024.

## Δείτε επίσης
* Φορολογία στην Ελλάδα
* Μίσθωση

## Παραπομπές

## Εξωτερικοί σύνδεσμοι
* Επίσημη ιστοσελίδα ΠΟΜΙΔΑ

Κατηγορία:Σωματεία στην Ελλάδα
NationStates

Το **NationStates** (πρώην *Jennifer Government: NationStates*) είναι ένα παιχνίδι προσομοίωσης κυβερνητικών πολιτικών που δημιουργήθηκε και ανεπτύχθη από τον Μαξ Μπάρρυ. Είναι βασισμένο στο μυθιστόρημα του Μπάρρυ, Jennifer Government. Το παιχνίδι κυκλοφόρησε στις 13 Νοεμβρίου 2002 , με τον ιστότοπο να ιδρύθηκε αρχικά για να δημοσιοποιήσει και να προωθήσει το μυθιστόρημα του Μπάρρυ μία εβδομάδα πριν από την κυκλοφορία του. Το NationStates συνεχίζει να προωθεί βιβλία που γράφει ο Barry, αλλά έχει εξελιχθεί σε μια αρκετά μεγάλη διαδικτυακή κοινότητα, με ένα συνοδευτικό φόρουμ. Σις 24 Ιανουαρίου 2026, είχαν δημιουργηθεί πάνω από 9.7 εκατομμύρια έθνη που έχουν δημιουργηθεί από χρήστες  με 329.305 ενεργά έθνη.

Στις 21 Ιανουαρίου 2008, ο Μπάρι έλαβε εξώδικη επιστολή από τα Ηνωμένα Έθνη για τη μη εξουσιοδοτημένη χρήση του ονόματος και του εμβλήματός τους, όσον αφορά τη φανταστική εκδοχή του Οργανισμού στο παιχνίδι.

Οι παίκτες εγγράφονται δημιουργώντας το έθνος τους απαντώντας σε ένα σύντομο ερωτηματολόγιο που καθορίζει τον τύπο διακυβέρνησης που θα έχει το έθνος. Οι παίκτες μπορούν να καθορίσουν τον πρόθεμα, το όνομα, τη σημαία, το σύνθημα, το νόμισμα, το ζώο, την πρωτεύουσα, τον ηγέτη και την πίστη του έθνους τους. Επιπλέον, οι παίκτες μπορούν να δημοσιεύσουν αποστολές γνωστές ως "βιβλία πληροφοριών", οι οποίες μπορούν να μεταφέρουν πληροφορίες κειμένου και εικόνας για το έθνος τους και να χρησιμοποιηθούν για την οικοδόμηση κόσμου ή/και το παιχνίδι ρόλων.

## Παραπομπές


Κατηγορία:Βιντεοπαιχνίδια MMORPG
Κατηγορία:Βιντεοπαιχνίδια φυλλομετρητών
Μάουριτς ντε Κορτ

Ο **Μάουριτς Γ. ντε Κορτ** (*Mauritsz J. de Kort*, 1973/1974-) είναι νομικός και από τις 4 Νοεμβρίου 2025 Κυβερνήτης του Κουρασάο.

## Εκπαίδευση
Μετά την ολοκλήρωση της δευτεροβάθμιας εκπαίδευσης στο Colegio Arubano στο Οράνιεστατ (Αρούμπα), σπούδασε, μεταξύ άλλων, στο Πανεπιστήμιο HAN Εφαρμοσμένων Επιστημών (1991–1995), στο Πανεπιστήμιο του Λέιντεν (1995–1999) και στο Πανεπιστήμιο του Λονδίνου (Ιούλιος 1999 – Ιούλιος 2000).

## Σταδιοδρομία
Ξεκίνησε τη σταδιοδρομία του ως δικηγόρος, εργαζόμενος σε δικηγορικά γραφεία στο Κουρασάο, στον Σιντ Μάρτεν και στην Αρούμπα. Από το 2011 έως το 2025 υπηρέτησε ως δικαστής.

Μεταξύ 2017 και 2022 διετέλεσε μέλος του διοικητικού συμβουλίου του Κοινού Δικαστηρίου Δικαιοσύνης ως αντιπρόεδρος των εδρών του Κουρασάο και της Μποναίρ.

Από το 2022 έως το 2025 άσκησε καθήκοντα προέδρου του Κοινού Δικαστηρίου Δικαιοσύνης.

Στις 29 Οκτωβρίου 2025 ορκίστηκε από τον βασιλιά Βίλεμ-Αλεξάντερ στη Χάγη ως Κυβερνήτης του Κουρασάο. Υπό αυτή την ιδιότητα εκπροσωπεί τον Βασιλιά και αποτελεί τον αρχηγό της κυβέρνησης του Κουρασάο. Για τις πράξεις του Κυβερνήτη, οι υπουργοί λογοδοτούν στο Κοινοβούλιο του Κουρασάο. Ως όργανο του Βασιλείου, ο Κυβερνήτης εκπροσωπεί την κυβέρνηση του Βασιλείου των Κάτω Χωρών. Η θητεία του Κυβερνήτη είναι εξαετής· μετά το πέρας της μπορεί να ανανεωθεί μία φορά, για μέγιστη διάρκεια έξι ετών.

## Προσωπική ζωή
Ανέπτυξε ενδιαφέρον για το δίκαιο από μικρή ηλικία, όταν ως παιδί στην Αρούμπα περίμενε τη μητέρα του έξω από το δικαστικό μέγαρο, ενώ εκείνη εργαζόταν στο απέναντι κτήριο της τηλεφωνικής υπηρεσίας. Όπως ανέφερε σε συνέντευξή του τον Οκτώβριο του 2025 στο *[[nu.cw]]*, άκουγε εκεί πολλές ενδιαφέρουσες ιστορίες από τους νομικούς που βρίσκονταν στον χώρο.

Η μητέρα του και η οικογένειά της κατάγονται από το Κουρασάο, το οποίο ο ίδιος αποκάλεσε «το νησί της μητέρας μου» στην ίδια συνέντευξη. Κύρια ασχολία του στον ελεύθερο χρόνο του είναι τα ταξίδια· τον Μάιο του 2025 επισκέφθηκε την Ινδία και το Μπουτάν. Ο ντε Κορτ συμβιώνει με τον Ρικ, τον οποίο ευχαρίστησε στην ομιλία του μετά την επίσημη ανάληψη των καθηκόντων του την Παρασκευή 7 Νοεμβρίου 2025.

## Παραπομπές


Κατηγορία:Κυβερνήτες του Κουρασάο
Κατηγορία:Ηγέτες εν ενεργεία
Εθνικό Συμβούλιο (Ναμίμπια)

Το **Εθνικό Συμβούλιο** είναι η άνω βουλή του διθάλαμου Κοινοβουλίου της Ναμίμπια. Επανεξετάζει νομοσχέδια που εγκρίνονται από την κάτω βουλή και υποβάλλει συστάσεις για νομοθεσία περιφερειακού ενδιαφέροντος στην κάτω βουλή.

Τα 42 μέλη του Εθνικού Συμβουλίου εκλέγονται έμμεσα από τα περιφερειακά συμβούλια για θητεία πέντε ετών. Κάθε ένα από τα 14 περιφερειακά συμβούλια επιλέγει τρία από τα μέλη του για να υπηρετήσουν στο Εθνικό Συμβούλιο. Οι τελευταίες εκλογές περιφερειακών συμβουλίων διεξήχθησαν στις 25 Νοεμβρίου 2020.

Η κατανομή των πολιτικών κομμάτων στο  Εθνικό Συμβούλιο έχει ως εξής:

* Λαϊκή Οργάνωση Νοτιοδυτικής Αφρικής (SWAPO) - 28 έδρες
* Κίνημα Ακτημόνων (LPM) - 6 έδρες
* Ανεξάρτητοι Πατριώτες για την Αλλαγή (IPC) - 2 έδρες
* Ενωμένο Δημοκρατικό Μέτωπο (UDF) - 2 έδρες
* Λαϊκό Δημοκρατικό Κίνημα (PDM) - 2 έδρες
* Εθνική Ενωτική Δημοκρατική Οργάνωση (NUDO) - 1 έδρα
* Ανεξάρτητος - 1 έδρα

Το Εθνικό Συμβούλιο συνεδριάζει στην πρωτεύουσα Βίντχουκ, στο Κτίριο του Εθνικού Συμβουλίου δίπλα στο Τιντενπαλάστ. Ο πρόεδρος από τον Δεκέμβριο του 2020 είναι ο Λούκας Μούχα.

## Αποτελέσματα εκλογών

[thumb|Το [Τιντενπαλάστ, ο πρώην τόπος συνεδρίασης του Εθνικού Συμβουλίου]] 

## Πρόεδροι του Εθνικού Συμβουλίου

## Δείτε επίσης
*Εθνοσυνέλευση της Ναμίμπια - η κάτω βουλή του Κοινοβουλίου 

## Παραπομπές

Ναμιμπια